2004

**Johrswidmen:**
* *Internatschonaal Johr för dat Gedenken an den Kamp gegen de [[Slaveree]] un an ehr Opheven* (UNESCO)
* *Internatschonaal Johr vun den [[Ries]]* (UNO)
* *Internatschonaal Johr vun de [[Technik]]*
* *Internatschonaal Johr vun de [[Optucht]] dör [[Sport]]*
* Alpenglöckchen (latiensch *Soldanella alpina*) Bloom vun dat Johr (Stiftung Naturschutz Hamburg/Deutschland) 
* Tuunkrüper (latiensch *Troglodytes troglodytes*) Vagel vun dat Johr (NABU/Deutschland) 
* Echt Huusswamm (latiensch *Serpula lacrymans*) Poggenstohl vun dat Johr (Deutsche Gesellschaft für Mykologie)
* Wittdann (latiensch *Abies alba*) Boom vun dat Johr (Kuratoriums Baum des Jahres/Deutschland)
* Gröne Holltung (latiensch *Coeloglossum viride*) Orchidee vun dat Johr (Arbeitskreis Heimische Orchideen/Deutschland)
* Sövenslöper (latiensch *Myoxus glis*) Deert vun dat Johr (Schutzgemeinschaft Deutsches Wild)
* Johrslosen „Jesus Christus spreekt: Heven un Eerd schöölt vergahn; miene Wöör aver schöölt nich vergahn.“ (Markus 13, 31) 
----

## Wat passeert is

### Natur

* 19. April - Deelwies Sünndüsternis in Süden Afrika.
* 4. Mai - Total Maandverdüüstern
* 8. Juni - De eerste Venustransit (Sünnendörgang) siet 1882 is in Middeleuropa vun 7:20 bet 13:23 MESZ to sehn.
* 5. Oktober - In Düütschland warrt mit 27,25&nbsp;°C de warmste 5. Oktober siet 125 Johren meten.
* 11. Oktober - An'n fröhen Morgenheven is de Venus den Maand sünnerlich noh un good to sehn
* 14. Oktober - Deelwies Sünndüsternis in Noordoost-Asien un in'n Noord-Pazifik.
* 28. Oktober - Total Maandverdüüstern

### Politik

* 1. Januar - Joseph Deiss warrt Bunnspräsident vun de Schweiz.
* 1. Januar - Irland övernimmt vun Italien den Präsidentensitt in'n europääschen Raat. 
* 1. Januar - De Mehrweertstüür warrt in Kap Verde inföhrt.
* 1. Januar - De nedderlandsche Butenminister Jaap de Hoop Scheffer warrt NATO-Generalsekretär.
* 13. Januar - Helmut Kohl kriggt den Internatschonalen Adalbertpries.
* 14. Januar - Oscar Berger Perdomo warrt Staatspräsident vun Guatemala.
* 15. Januar bet 21. Januar - Weltsozialforum in Mumbai (Indien).
* 16. Januar - De Butenministers Joschka Fischer (Düütschland), Dominique de Villepin (Frankriek) un Włodzimierz Cimoszewicz (Polen) dreept sik in'n Rahmen vun dat Weimarer Dreeeck.
* 19. Januar - Eerste Vörwahl vun de demokraatsche Partei in Iowa (USA).
* 20. Januar - Mazedonien besluut per Gesett de Grünnen vun en staatlich Universität in Tetovo.
* 24. Januar - Entlaten vun den Vörsitter vun de Bundsagentur för Arbeid Florian Gerster no en Misstroonsvotum.
* 25. Januar - Georgien: Michail Saakaschwili warrt Staatspräsident.
* 2. Februar - Brunei: Karl XVI. Gustaf vun Sweden lööst dör sien Loff vun den Sultan ene butenpolitsche Krise in siene Heimat ut.
* 5. Februar - Lettland: Ministerpräsident Einars Repse tridd trüch.
* 6. Februar - Bunnskanzler Gerhard Schröder tritt vun'n Parteivörsitt vun de SPD trüch, Franz Müntefering warrt nee Parteivörsitter.
* 8. Februar - Volksafstimmen in de Swiez, ünner annern warrt de twete Tunnelröhr dör den Gotthard düütlich aflehnt.
* 13. Februar - Präsident Blaise Compaoré vun Burkina Faso dreept op Inladen vun Bundspräsident Johannes Rau in Düütschland in. 
* 20. Februar - Parlamentswahlen in'n Iran, vele liberale Kandidataten weren utsloten, de Wahlbedeligen weer bi 50 Perzent.
* 26. Februar - Staatspräsident Boris Trajkovski vun Mazedonien starvt bi en Flegerafstört.
* 29. Februar - Börgerschapswahlen in Hamborg, de CDU kriggt de afslute Mehrheit, Ole von Beust blifft Eerste Börgermeester.
* 1. März - Internatschonale Fredenstruppen draapt in Haiti in.
* 2. März - Apnen vun de ne'e Bottschap vun de Nedderlannen in Berlin dör Königin Beatrix
* 7. März - Landdagswahlen in Kärnten un Salzburg, Gemeenraatswahlen in Tirol.
* 9. März - Lettland: Indulis Emsis warrt nee Ministerpräsident.
* 10. März - Grekenland: Kostas Karamanlis warrt Ministerpräsident.
* 14. März - Wladimir Putin warrt as Präsident vun Russland in sien Amt bestätigt.
* 14. März - Michail Jefimowitsch Fradkow warrt Vörsitter vun de Regeren in Russland.
* 14. März - Parlamentswahlen in Spanien.
* 18. März - In Ottawa warrt de EU-Kanada-Konferenz afhollen.
* 22. März - Mazedonien stellt Andrag op Opnahm in de NATO.
* 22. März - Mazedonien stellt en offiziellen Andrag op Opnahm in de EU.
* 23. März - Bunnskanzler Gerhard Schröder besöökt Warschau, Polen.
* 27. März - Kommunalwahlen in Nigeria.
* 28. März - Präsidentenswahlen in Guinea-Bissau.
* 29. März - Bulgarien, Estland, Lettland, Litauen, Rumänien, Slowakei un Slowenien warrt Liddmaten vun de NATO. 
* 2. April - Bulgarien un Lettland warrt Liddmaten vun de NATO.
* 3. April - Üm un bi 500.000 Minschen demonstreert in Berlin, Köln un Stuttgart gegen den Reformkurs vun de düütsche Bundsregeren.
* 3. April un 17. April - Präsidentenwahl in de Slowakei.
* 14. April - Parlamentswahlen in Süüdafrika.
* 15. April - Nedderlannen: Offiziell Besöök vun Bundskanzler Gerhard Schröder in Rotterdam un Den Haag.
* 17. April - Ivan Gašparovič warrt nee Staatspräsident vun de Slowakei.
* 17. April - José Luis Zapatero warrt Ministerpräsident in Spanien.
* 19. April - Bundsbutenminister Joschka Fischer reist no Afghanistan.
* 22. April - Grünnen vun en Goethe-Institut in Ljubljana (Slowenien).
* 25. April - Parlaments- un Kommunalwahlen in Äquatoriaalguinea.
* 25. April - Heinz Fischer warrt bi de Wahl to'n Bunnspräsident in Österriek wählt.
* 27. April - Thabo Mbeki warrt as Präsident vun Süüdafrika inföhrt.
* 28. April - Branko Crvenkovski warrt Staatspräsident in Mazedonien.
* 29. April - Regerensümbilden in Mali.
* 1. Mai - De Europääsche Union warrt üm teihn Liddmaten vergröttert: Estland, Lettland, Litauen, Malta, Polen, Slowakei, Slowenien, Tschechien, Ungarn un Zypern.
* 2. Mai - Parlamentswahlen in Panama.
* 7. Mai - Surya Bahadur Thapa tridd as Premierminister vun Nepal trüch.
* 16. Mai - Volksafstimmen in de Swiez.
* 22. Mai - Manmohan Singh warrt Premierminister in Indien.
* 23. Mai - Horst Köhler warrt vun de Bunnsversammeln in'n eersten Wahlgang to'n Bunnspräsidenten vun de Bunnsrepubliek Düütschland wählt. Horst Köhler 604 Stimmen, Gesine Schwan 589 Stimmen.
* 27. Mai - USA un Bahrain ünnertekent en Freehannelsafkommen.
* 29. Mai - Estland warrt Vullliddmaat in de NATO.
* 1. Juni - In'n Irak nomineert de Övergangsraat den ne'en Staatspräsident Ghazi al Jawar.
* 1. Juni - Elías Antonio Saca González warrt Staatspräsident vun El Salvador.
* 4. Juni bet 13. Juni - Europride in Hamborg
* 6. Juni - 60. Johrsdag vun de Lannen vun de Alliierten in de Normandie. Dat eerste Maal is mit Gerhard Schröder en düütsch Bunnskanzler bi de Gedenkfiern in de Normandie präsent.
* 8. Juni bet 10. Juni - G8-Konferenz in Sea Island (USA).
* 9. Juni - Dat Bunnsverfatengericht lehnt ene Verfatensklaag gegen dat Ladenslussgesett af.
* 13. Juni - Wahlen to'n Europaparlament.
* 13. Juni - Landdagswahl in Döringen.
* 13. Juni - Kommunalwahlen in Baden-Württemberg, Mekelnborg-Vörpommern, Rhienland-Palz, Saarland, Sassen un Sassen-Anholt.
* 22. Juni - In Nauru warrt Präsident René Harris bi en Misstroonsvotum afsett, Ludwig Scotty warr de ne'e Präsident.
* 27. Juni - Kommunalwahl in Döringen.
* 28. Juni - De Irak kriggt siene Souveränität trüch.
* 1. Juli - Amtsantridd vun den ne'en düütschen Bunnspräsidenten Horst Köhler.
* 8. Juli - Amtsantridd vun den österriekschen Bunnspräsidenten Heinz Fischer.
* 1. August - 60. Johrsdag vun den Begünn vun den Warschauer Opstand: Bunnskanzler Gerhard Schröder is as eerst düütsch Bunnskanzler as Ehrengast bi de Fierlichkeiten.
* 2. August - In Düütschland tridd de Sünnerstüer op Alkopops in Kraft, de 275-Milliliter-Buddels üm 85 Cent dürer maakt.
* 16. August - Präsident Hugo Chávez in Venezuela winnt dat Referendum över siene Amtsopgaav, bi 58% vun de Wähler stimmt för em (Wahlbedeligen bi 95%).
* 22. August - Norwegen: *[[De Schree]]*, en Bild vun den norweegschen Moler Edvard Munch, warrt vun maskeerte Däders ut dat Munch-Museum in Oslo stahlen.
* 29. August - Scharif al-Misri, wichtig Liddmaat vun de Terrorgrupp Al-Qaida, warrt in Qetta (Pakistan) tosamen mit enen vermodeten Kumpel fastnahmen.
* 5. September - Landdagswahlen in’t Saarland.
* 19. September - Landdagswahlen in Brannenborg.
* 19. September - Landdagswahl in Sassen.
* 19. September - Landdagswahl in Vorarlberg (Österriek). 
* 20. September - Susilo Bambang Yudhoyono winnt de Präsidentenwahlen in Indonesien.
* 26. September - Kommunalwahlen in Nordrhein-Westfalen.
* 2. Oktober - In Berlin demonstreert üm un bi 50.000 Minschen gegen de Hartz IV-Gesetten.
* 2. Oktober - In Amsterdam protesteert üm un bi 200.000 Minschen gegen de Spoorplaans vun de christlich-liberaal Regeren.
* 3. Oktober - Bi de Parlamentswahlen in Slowenien winnt de konservative SDS ünner Janez Janša.
* 9. Oktober - Bi de Präsidentenwahlen in Afghanistan warrt Präsident Hamid Karzai mit 55,4 % wählt
* 12. Oktober - De „Kalif vun Köln“, Metin Kaplan, warrt ut Düütschland in de Törkie afschaven un dor fastnahmen.
* 16. Oktober - De Gewerkschapen GBI un SMUV in de Swiez fusioneert to de Unia.
* 17. Oktober - De Präsident vun Wittrussland Alexander Lukaschenko warrt in en ümstreden Referendum för en drütt Amtstied bestätigt.
* 24. Oktober - De Serben in'n Kosovo boykotteert de Parlamentswahlen. Winner is de Partei vun Ibrahim Rugova.
* 31. Oktober - Bi de Präsidentenwahlen in de Ukraine kümmt dt to Unregelmatigkeiten. De vun den Präsidenten Leonid Kutschma favoriseerte Kandidat Wiktor Janukowytsch kümmt op 40 %, Wiktor Juschtschenko op 39 % vun de Stimmen, en tweet Wahlgang warrt ansett.
* 2. November - Präsidentenswahlen in de USA: George W. Bush warrt för veer Johren weerwählt.
* 7. November - Dat Referendum gegen de ne'en Gemeengrenzen in Mazedonien kummt to keen Resultat, wiels blots 26 % vun de Stimmberechtigten afstimmen deen. Dat Gesett schrievt en Bedeligen vun 50 % vör. As Konsequenz hebbt all grote Gemenen in'n Westen vun Mazedonien en albaansche Inwahnermehrheit.
* 10. November - De Politiker Georg Milbradt (CDU) warrt in Sassen eerst in'n tweten Anloop as Ministerpräsident weerwählt. He har blots 62 vun 65 Stimmen vun de CDU/SPD Koalitschoon kregen. De Kandidat Uwe Leichsenring vun de NPD kreeg 14 Stimmen, 2 mehr as de NPD Sitten in'n Landdag hett. 
* 15. November - De Bitridd vun Grekenland to'n Gellensrebeet vun'n Euro beroht siet 1997 op fälschte Defizittallen vun't statistsche Amt vun de EU, EUROSTAT. Later warrt ok de italienschen Tallen antwiefelt.
* 17. November - Dat Bunnskabinett seggt dat Entsennen vun twee Transall-Flegers mit 200 Soldaten as Ünnerstütten vun den Transport vun OAU-Soldaten in de Region Darfur in'n Sudan to. 
* 18. November - Bi den tweten Anloop kriggt de ne'e EU-Kommischoonspräsident Jose Manuel Barroso för sien ännerte Kommischoon ene Mehrheit in't EU-Parlament.
* 19. November - De UN-Sicherheitsrat röppt in en Resolutschoon dorto op gau en Utweg för den Sudan-Konflikt to finnen. 
* 21. November - No den tweten Wahlgang bi de Präsidentenwahlen in de Ukraine warrt Wiktor Janukowytsch as Winner sehn, de OSZE twiefelt de wunnen Wahl an, de Oppositschoon sprickt vun Wahlbedrug. Begünn vun landswiete Protesten (*„Orangene Revolution“*)
* 21. November -Üm 25.000 Minschen demonstreert no enen Oproop vun muslimsche Verbänn in Köln gegen islamistschen Terror un Gewalt.
* 21. November - In Namibia warrt Hifikepunye Pohamba (SWAPO) mit 76 % to'n ne'en Präsident wählt un lööst dormit Sam Nujoma af. Siene Partei, de SWAPO, kriggt 75 % vun de Parlamentssitten.
* 27. November - Papua-Neeguinea begünnt mit de Evakueren vun 9.000 Minschen vun de Insel Manam, wiels no en vulkaansch Aschenschuer, dat en poor Weken duern deen, ene Hungersnoot droht.
* 28. November - Bunnsfinanzminister Hans Eichel kritiseert, dat alle ne'en Bundslänner, mit Utnahm vun Sassen, de Hülpgeller ut den Aufbau Ost ganz oder in Delen missbruukt hebbt.
* 28. November - In Rumänien warrt de Staatspräsident un dat Parlament wählt. In'n tweten Wahlgang kaamt Adrian Nastase un Traian Băsescu. De Oppositschoon sprickt vun Wahlbedrug. Ok de OSZE hett Bedenken wegen den Afloop vun de Wahl. 
* 1. Dezember - De Regerenskoalitschoon vun Ministerpräsident Ariel Scharon in Israel brickt utenanner, wiel de Vertreder vun sien gröttst Koalitschoonspartner gegen den Huusholtsentworp 2005 stimmt harr.
* 3. Dezember - De Bunnstag seggt dat Entsennen vun bet to 200 Soldaten to'n Ünnerstütten vun de Afrikaansche Union in'n Darfur-Konflikt to.
* 22. Dezember - CDU-Generalsekretär Laurenz Meyer tridd no Vörwörpen över falsche Angaven to Gehaltstahlen vun sien fröheren Arbeidgever RWE trüch.
* 26. Dezember - Bi de to'n tweten Maal afhollenen Präsidentenwahlen in de Ukraine sett sik de oppositschonelle Kandidat Wiktor Juschtschenko gegen den Ministerpräsidenten Wiktor Janukowytsch mit 51,99 % to 44,19 % dör.

### Terroranslääg un Kriegen

* 29. Januar - Bi en Terrorschanslag op Bus Nummer 19 in Jerusalem (Israel) starvt ölven Minschen. 50 Personen warrt sehrt. De Attendäder weer en 24 Johr oolt Palästinenser ut Bethlehem un Liddmaat un de Al-Aqsa-Brigaden.
* 22. Februar - Acht Minschen starvt bi en Sülvstmoordattendaat op Bus Nummer 14A in Jerusalem (Israel). Över 60 Minschen sehrt. De palästinensisch Attendäder weer Liddmaat vun de Al-Aqsa-Brigaden un keem ut Bethlehem.
* 11. März - Swoor Terroranslag in Madrid, 200 Minschen dood, 1.500 Sehrte.
* 28. April - Terroranslag in dat Diplomatenveerdel vun Damaskus, veer Minschen dood.
* 2. Juni - In Afghanistan warrt fief Mitarbeider vun de Hülpsorganisatschoon Dokters ahn Grenzen in en Hinnerholt ümbrocht.
* 11. Juli - En Sülvstmoordattendäder sprengt sik in Tel Aviv (Israel) an en Bushaltstell in de Luft. Een Israeli dood, 33 sehrt.
* 28. Juli - Bi de Exploschoon vun en Autobomb in Bakuba (Irak) starvt 68 Minschen un 40 warrt sehrt.
* 2. August - Bi Bombenanslääg op fief christlich Karken in Bagdad un Mossul in'n Irak blifft ölven Minschen dood un üm un bi 50 warrt sehrt. 
* 15. August - In Gatumba (Burundi) överfallt Hutu-Rebellen en Flüchtlingslager vun de UNO un bringt 189 Minschen üm, sehrt 70.
* 24. August - In Russland stört, infolg vun en tschetschenisch Terroranslag, binoh to de lieke Tied twee Fleger mit 89 Minschen an Boord af.
* 30. August - Bi en Anslag vun en tschetscheensch Sülvstmoordattendäder in'n Noorden vun Moskau bleevt minnst 39 Minschen dood un bi 130 warrt sehrt.
* 31. August - Twee Sülvstmoordattendäder bringt in Beersheba (Israel) sössteihn Minschen üm. Över 100 Israelis warrt sehrt.
* 31. August - In'n Irak warrt twölf nepaleesche Börgen dör islamistsche Extremisten vun de Grupp Ansar el Sunna ümbrocht.
* 1. September - 30 tschetscheensche Rebellen nehmt taxeerte 1200 bet 1500 Börgen in ene School in Beslan in Noordossetien.
* 3. September - De School in Beslan warrt dör de Truppen störmt, dorbi bleevt minnst 338 Minschen dood un 704 warrt sehrt.
* 4. September - Dör de Exploschoon vun en Autobomb in't noordiraksche Kirkuk starvt 15 Minschen un 20 warrt sehrt.
* 14. September - Dör de Exploschoon vun en Autobomb in Bagdad starvt minnst 47 Minschen un 114 warrt sehrt.
* 16. September - Bi amerikaansche Luftangrepen noh Falludscha bleevt 60 Iraker dood.
* 30. September - Bi dree Autobombenanslääg in Bagdad starvt mehr as 42 Minschen un 139 warrt sehrt.
* 1. Oktober - Bi en Attendaat op de Zainabia-Moschee in Sialkot/Pakistan starvt 31 Minschen un mehr as 45 warrt sehrt.
* 2. Oktober - An'n 135. Geburtsdag vun Mahatma Gandhi gifft dat welke Bombenanslääg in'n Noordosten vun Indien, minnst 44 Minschen starvt un 93 warrt sehrt.
* 2. Oktober - Bi ene Offensiv vun amerikaansche Truppen un iraksche Natschonalgardisten in Samarra bleevt minnst 100 Minschen dood un mehr als 100 warrt sehrt.
* 7. Oktober - Bi Sülvstmoordanslääg in Taba un Ras el Schitan op de Sinai-Halvinsel in Ägypten blievt 32 Minschen dood un mehr as 150 warrt sehrt.
* 7. Oktober - Bi enen Sülvstmoordanslag in de Stadt Multan in Pakistan bleevt minnst 39 Minschen dood un mehr as 80 warrt sehrt. 
* 23. Oktober - In'n Noorden vun den Irak warrt 49 Rekruten ümbrocht.
* 2. November - Op apene Straat warrt in Amsterdam de nedderlandsche Speelbaas Theo van Gogh dör enen islamschen Extremist nedderstaken und doodschaten.
* 12. November - En Video warrt bekannt, op dat en amerikaansch Soldat in Falludscha enen sehrten, unwapent Gefangenen doodschütt. De UN, Amnesty International un Human Rights Watch beklaagt Minschenrechtsbröök un Bröök vun de Genfer Konventschoon dör beide Konfliktparteien. 
* 14. November - De Offensiv vun amerikaanschen un iraksche Truppen in Falludscha schall toenn ween. Bilanz: Üm 25 dode Soldaten, üm un bi 1000 dode Opständsche un ene unbekannte Tall vun zivil Oppers. De Kämpf geiht aver wieder.
* 16. November - En Video warrt bekannt, dat den Moord an de roovte Care-Chefin Margaret Hassan dör unbekannte Däder wiest. Sogor de islamsche Terrorgrupp vun Abu Mussab al Sarkawi harr ehr Freelassen föddert.
* 18. November - Israelsche Soldaten scheet bi Rafah an de Grenz to Ägypten ut Versehn dree ägyptisch Grenzschütter dood. De israelsche Ministerpräsident Ariel Scharon beduert den Vörfall.
* 27. November - In Kundus (Afghanistan) warrt dree düütsche Soldaten bi en Anslag licht sehrt.
* 3. Dezember - De ETA tünnt an fief Tankstellen in'n Ruum Madrid Bomben. 5 Minschen warrt licht sehrt.
* 4. Dezember - Bi de Exploschoon vun twee Autobomben in Bagdad un en Sülvstmoordanslag in Mossul kemen minnst 15 Minschen üm ehr Leven un üm un bi 60 weren sehrt.
* 24. Dezember Bi en Granatenanslag vun Muslimextremisten in Kaschmir starvt twee Minschen un 40 warrt sehrt.
* 25. Dezember In'n Westen vun Bagdad blievt dör de Exploschoon vun en Gastanklaster negen Minschen dood un 14 warrt sehrt.

### Katastrophen

* 3. Januar - En ägyptischen Passageerfleger vun de Flaagsellschap Flash Airlines vun den Typ Boeing 737 stört mit 148 Minschen an Boord in dat Rote Meer. Afstörtoorsaak is wohrschienlich en Problem in de Startphaas. Binoh all Oppers weren franzöösche Urlaubers op den Weg vun Sharm el Sheikh no Paris.
* 5. Februar - En Eerdbeven vun de Stärk 7,0 in Papua, Indonesien föddert 37 Minschenleven.
* 14. Februar - En Eerdbeven vun de Stärk 5,5 in Pakistan föddert 24 Minschenleven.
* 24. Februar - En swoor Eerdbeven vun de Stärk 6,3 föddert in Marokko 600 Minschenleven. Dat Epizentrum leeg in de Straat vun Gibraltar.
* 18. Juli - Swore Monsunregenfäll mit Överswemmen in Indien, Bangladesch, Nepal un de Volksrepubliek China föddert üm un bi 1000 Minschenleven, Millionen Minschen warrt dackloos. 
* 22. Juli - En Snelltog in de Törkie is op de Streek Istanbul-Ankara, noh den Oort Mekece, ut de Spoor slippt. 38 Minschen blievt dood un mehr as 80 weren sehrt.
* 1. August - Bi den Brand in dat Inkoopszentrum „Ycuá Bolaños“ in Asuncion in Paraguay blievt üm un bi 350 Minschen dood un 200 sehrt.
* 13. August - Bi en Warvelstorm in de Provinz Zhejiang in de Volksrepubliek China sünd 63 Minschen dood bleven un mehr as 1800 sehrt worrn.
* 13. August - De deelwiese Instört vun en School in Goldberg (Meklenborg-Vörpommern) föddert fief Minschenleven.
* 15. August - De Warvelstorm „Charly“ reckt an de Küst vun Florida. Dör den Hurrikan sünd minnst 19 Minschen in de USA un dree Minschen in Kuba dood bleven.
* 26. August - Vun de Wiehltalbrüch stört en mit Benzin beladen Lastwagen, wobi de Fohrer dood blifft. Dör de Hitt vun den Brand hett de Brüch swore Schäden un blifft bet to'n 7. Oktober 2004 vullstännig sparrt. Bi dissen Unfall kummt en Schaden vun 32 Millionen Euro tosamen.
* 8. September - Swore Störm siet den 2. September in de Provinz Sichuan un de Metropool Chongqing in de Volksrepubliek China hebbt dör Överswemmen un Eerdrutschen minnst 172 Minschenleven föddert.
* 8. September - De Hurrikan „Ivan“ föddert in Grenada minnst 24 Minschenleven.
* 8. September - Bi en Minenunglück in’n Noorden vun de Törkie starvt minnst 19 Arbeider.
* 16. September - De Hurrikan „Ivan“ reckt an de Küst vun de USA. 39 Minschen blievt in de nesten Daag dood.
* 19. September - De Hurrikan „Jeanne“ teht över Haiti. In de nesten Daag starvt mehr as 1500 Minschen.
* 20. Oktober - Bi en Minenunglück in de Daping-Kahlmien in de Provinz Henan in de Volksrepubliek China starvt üm un bi 150 Arbeider.
* 21. Oktober - Dör en sworen Taifun starvt in Japan över 60 Minschen.
* 23. Oktober - Bi dat sworste Eerdbeven in de Präfektur Niigata in Noordjapan siet över 70 Johren mit de Stärk 6,8 starvt 31 Minschen, üm un bi 2000 warrt sehrt un 100.000 dackloos. Dat eerste Maal in de Historie vun den Shinkansen slippt en Tog twüschen Urasa un Nagaoka ut de Spoor (kene Sehrten).
* 6. November - Söven Minschen starvt un 56 warrt sehrt bi en Togunglück bi Reading westen vun London.
* 21. November - Bi en Flegerafstört in den Nanhai-Naturpark (Binnere Mongolei/Volksrepubliek China) starvt 53 Passageren un een Minsch an'n Bodden.
* 26. November - Eerdbeven vun de Stärk 6,4 mit Epizentrum in Nabire (Indonesien). 10 Minschen blievt dood, 65 warrt sehrt.
* 28. November - Bi en Minenunglück noh Tongchuan (Volksrepubliek China) starvt 165 Arbeider.
* 2. Dezember - En Taifun fegt över de Phillipinen un föddert 1000 Minschenleven. 
* 9. Dezember - En Fleger vun den Typ Tornado vun de Düütsche Luftwapen stört in en Holt noorden vun den bayerschen Oort Kaufering af; beide Piloten blievt dood.
* 26. Dezember - Bi en Eerdbeven in'n Indischen Ozean un en Tsunami-Flootwell blievt üm un bi 300.000 Minschen dood. Grote Schäden in de Küstenregionen vun den Golf vun Bengalen, Süüdasien un Süüdoostasien. Kiek Eerdbeven in’n Indischen Ozean 2004.
* 31. Dezember - 174 Doden bi en Brand in en Nachtklub in Buenos Aires.

### Wetenschap un Technik

* 4. Januar - Lannen vun den Mars-Lanner vun de Ruumsond Spirit op de Marsböverflach.
* 25. Januar - Lannen vun den Mars-Lanner vun de Ruumsond Opportunity op de Marsböverflach.
* 4. Februar - Begünn vun plaanmatig Nonstop-Lienflöög mit den Airbus A340 vun Singapur no Los Angeles un trüch
* 4. Februar - Mehrere Studenten vun de Harvard University, dorünner Mark Zuckerberg, maakt dat soziale Nettwark Facebook apenlich.
* 4. März - De ESA start de Rosetta-Misschoon üm den Komeet *Tschurjumow-Gerassimenko* to erkunnen
* 7. März - Sprengen vun dat gröttste Bürohoochhuus in Europa, dat Spoorkassenhoochhuus „Langer Oskar“ in Hagen 
* 27. März - De NASA stellt mit de X-43A en ne'en Temporekord (Mach 9,8) för Atmosphären-Driftwarken op.
* 20. April - Start vun de Satellitenmischoon Gravity Probe B
* 21. Juni - SpaceShipOne fleegt as eerst privat boot Flaagmaschien op en Hööch vun 100 Kilometer un dormit in den Weltruum. Michael Melvill warrt de eerst zivile Astronaut.
* 1. Juli - Intridd vun de Ruumsond Cassini in enen Orbit üm den Planet Saturn
* 11. August - Dat britische Regerensamt HFEA hett den Andrag vun dat „Newcastle Centre for Life“ för dat Klonen vun minschliche Embryonen för de Forschen toseggt.
* 8. September - De US-Ruumsond Genesis, de dree Johr in'n Weltruum Sünnenwindpartikel sammel, stört wegen en Fallschirm, de nich apent, af.
* 23. September - De NASA verlängert dat Mars-Rover-Projekt mit Inschränken üm söss Maanden.
* 25. September - De Marburger Vereen AMSAT plaant en privaten Forschensflaag to'n Mars bet 2009.
* 29. September: Eerst Ansari X-Prize-Flaag vun SpaceShipOne.
* 4. Oktober: Tweet Ansari X-Prize-Flaag vun SpaceShipOne, Scaled Composites winnt den Ansari X-Prize.
* 16. November - De NASA stellt mit de X-43A al weer en ne'en Temporekord (Mach 9,8) för Atmosphären-Driftwarken op.

### Sellschap

* Genua un Lille sünd de Kulturhööftstäder vun Europa dit Johr.
* 1200 Johr Bisdom Halberstadt.
* 1150 Jhr Stadt Ulm (22. Juli).
* 125. Geburtsdag vun Albert Einstein (14. März).
* Johr vun de Technik, nodem 2003 dat Johr vun de Chemie weer.
* 20. Jubiläum vun dat Privatfeernsehn in Düütschland.
----
* 19. Februar - Opernball in Wien.
* 22. Februar bis 23. Februar - Karneval in Rio de Janeiro. 
* 14. Mai - Königlich Hochtied in Däänmark twüschen Frederik vun Däänmark un de austraalsche Afkaatsche Mary Donaldson.
* 22. Mai - Königlich Hochtied in Spanien twüschen Felipe vun Spanien un de fröhere TV-Moderatorsche Letizia Ortiz.
* August - Internatschonaal Forum vun de Kulturen in Barcelona.
* 8. September - De Kroonprinz vun Brunei, Muhtadee Billah, hett in de Hööftstadt Bandar Seri Begawan siene eerst 17 Johr ole Bruut Sarah Salleh heirad.

### Kunst un Kultur
* 15. Februar bet 25. Februar - Filmfestival Berlinale in Berlin.
* 29. Februar - Academy Awards in Los Angeles.
* Internatschonaal Dali-Johr 2004.
* 1. Mai bet 17. Mai - Berliner Theatertreffen.
* 12. Mai bet 23. Mai - Film-Festival Cannes.
* 18. Mai bet 23. Mai - 5. Europäisches Jugendchorfestival (EJCF) in Basel.
* 10. Juli bet 29. August - Schleswig-Holstein Musik Festival.
* 21. Juli - In't westfäälsche Gronau apent dat eerste Rock- un Pop-Museum in Europa.
* 29. Juli - De Dokumentarfilm Super Size Me vun den US-Speelbaas Morgan Spurlock löppt in de düütschen Kinos an.
* 2. September - Bi en Brand in de Anna-Amalia-Bökeree in Weimar/Döringen sünd in de Nacht to'n 3. September dusende vun Böker dör Füür, Röök un Löschwater tonicht maakt worrn.
* 21. September - Opmaken vun dat National Museum of the American Indian in Washington D.C..
* 23. Oktober - Opmaken vun dat Burda-Museum in Baden-Baden, dat de Sammeln FRIEDER BURDA bargt. Dat nee opricht Bowark stammt vun den Architekt Richard Meier.
* 1. Dezember - Dat Künstlerpoor Christo un Jeanne-Claude begünnt mit de Installatschoon vun „The Gate“ in'n New Yorker Central Park.

### Sport

* 15. Mai - Dör en 3:1-Sieg över den FC Bayern München sekert sik de SV Werder Bremen de 4. düütsche Meesterschap no 1965, 1988 un 1993.
* 19. Mai - In't Nya Ullevi Stadion (Göteborg) winnt de FC Valencia gegen Olympique Marseille mit 2:0 un is dormit UEFA-Cup-Winner.
* 26. Mai - Den UEFA Champions League Titel sekert sik de FC Porto mit en 3:0-Sieg gegen den AS Monaco in de Arena AufSchalke in Gelsenkiärken.
* 4. Juli - Football-Europamesterschap 2004 in Portugal: De greeksche Footballnatschonaalmannschap ünner Trainer Otto Rehhagel warrt mit en 1:0 gegen Portugal dat eerste Maal Europameester.
* 25. Juli Lance Armstrong winnt dat sösste Maal de Tour de France
* 13. August bet 29. August - De XXVIII. Olympischen Sommerspelen warrt in Athen afholen.
* 14. September - Kanada winnt mit en 3:2 gegen Finnland den World Cup of Hockey.
* 9. Oktober - Football German Bowl in Bruunswiek: De Berlin Adlers winnt mit 10:7 gegen de Braunschweig LIONS de Düütsche Meesterschap in de German Football League.

## Boren
* 23. September: Niccolò Pisilli, italieensch Footballnatschonalspeler

## Storven

En utföhrlich List warrt ünner Dode vun dat Johr 2004 föhrt.

* 9. Januar: Harriet Baldwin Creighton, US-amerikaansch Biologin (* 1909)
* 23. Januar: Helmut Newton, düütsch Fotograf (* 1920)
* 29. Januar: Norman Bates, US-amerikaansch Jazzmusiker (* 1927)
* 29. Januar: O. W. Fischer, österrieksch Schauspeler (* 1915)
* 5. Februar: Claude Lemaire, franzöösch Entomoloog, Zooloog un Lepidopteroloog (* 1921)
* 14. Februar: Marco Pantani, italiensch Radprofi un Tour-de-France-Winner (* 1970)
* 15. Februar: John Tietjen, US-amerikaansch Theoloog (* 1928)
* 1. März: Eric Cross, britisch Kameramann (* 1902)
* 8. März: Alfons Lütke-Westhues, düütsch Springrieder (* 1930)
* 15. März: John Anthony Pople, britsch Mathematiker un Chemiker as ok Nobelpriesdräger (* 1925)
* 28. März: Albert Brülls, düütsch Footballnatschonalspeler (* 1937)
* 29. März: Charles Grenzbach, US-amerikaansch Toontechniker (* 1923)
* 4. April: Albéric Schotte, belgisch Radrennfohrer (* 1919)
* 20. April: Bodo Räke, düütsch Politiker un Landdagsafordneter vun Neddersassen (* 1941)
* 24. April: Estée Lauder, US-amerikaansche Grünnersche vun en internatschonaal Kosmetik-Imperium (* 1908)
* 4. Mai: Carlheinz Hollmann, düütsch Feernseh- un Rundfunkmoderater (* 1930)
* 6. Mai: Barney Kessel, US-amerikaansch Jazz-Gitarrist (* 1923)
* 9. Mai: Achmad Kadyrow, tschetschenisch Präsident
* 14. Mai: Jesus Gil y Gil, spaansch Politiker un Ünnernehmer (* 1933)
* 16. Mai: Marika Rökk, ungaarsche Singersche un Schauspelersche (* 1913)
* 27. Mai: Umberto Agnelli, italiensch Ünnernehmer
* 4. Juni: Steve Lacy, US-amerikaansch Jazzmusiker (* 1934)
* 5. Juni: Ronald Wilson Reagan, US-amerikaansch Schauspeler un 40. Präsident von de USA (* 1911)
* 10. Juni: Ray Charles, US-amerikaansch Soul-Musiker (* 1930)
* 14. Juni: Ulrich Inderbinen, Swiezer Bargführer un Bargstieger (* 1900)
* 19. Juni: Else Quecke, düütsch Schauspelerin (* 1907)
* 20. Juni: Hanns Cibulka, düütsch Schriever un Lyriker (* 1920)
* 1. Juli: Marlon Brando, US-amerikaansch Schauspeler (* 1924)
* 3. Juli: Andrijan Grigorjewitsch Nikolajew, russisch Kosmaut (* 1929)
* 6. Juli: Thomas Klestil, österrieksch Bundspräsident (* 1932)
* 10. Juli: Inge Meysel, düütsche Schauspelersche (* 1910)
* 12. Juli: Jeff Morris, US-amerikaansch Schauspeler (* 1934)
* 21. Juli: Edward Bok Lewis, US-amerikaansch Genetiker un Nobelpriesdräger (* 1918)
* 21. Juli: Tilla Lorenzen, plattdüütsch Theaterfru (* 1943)
* 22. Juli: Bodo H. Hauser, düütsch Journalist un TV-Moderator (* 1946)
* 28. Juli: Francis Harry Compton Crick, britisch Physiker un Biochemiker, Opdecker vun de DNA un Nobelpriesdräger (* 1916)
* 11. August: Wolfgang Mommsen, düütsch Historiker, (* 1930)
* 18. August: Elmer Bernstein, US-amerikaansch Komponist vun Filmmusik (* 1922)
* 18. August: Joe Dodge, US-amerikaansch Jazzmusiker (* 1922)
* 19. August: Günter Rexrodt, düütsch Politiker un Bundsminister 
* 4. Oktober: Janet Leigh, US-amerikaansche Schauspelersche („Psycho“), (* 1927)
* 5. Oktober: Maurice Hugh Frederick Wilkins, niegseeländsch Physiker un Nobelpriesdräger (* 1916)
* 10. Oktober: Christopher Reeve, US-amerikaansch Schauspeler (* 1952)
* 20. Oktober: Ildo Lobo, kapverdisch Singer (* 1953)
* 26. Oktober: Robin Kenyatta, US-amerikaansch Jazzmusiker (* 1942)
* 2. November: Gerrie Knetemann, nedderlannsch Radrennfohrer (* 1951)
* 11. November: Jassir Arafat, palästinensch Politiker un Freedensnobelpriesdräger (* 1929)
* 19. November: John Robert Vane, britisch Biochemiker un Nobelpriesdräger (* 1927)
* 21. November: Martin Oldenstädt, düütsch Politiker un Bundsdagsafordneter (* 1924)
* 24. November: Janet Kear, brittsche Ornitholoogsche (* 1933)
* 3. Dezember: Willem Duyn, nedderlännsch Singer un Musiker (* 1937)
* 12. Dezember: Frank Isola, US-amerikaansch Jazzmusiker (* 1925)
* 19. Dezember: Herbert Charles Brown, brietsch/US-amerikaansch Chemiker un Nobelpriesdräger (* 1912)
* 23. Dezember: P. V. Narasimha Rao, indisch Premierminister vun 1991 bet 1996
* 25. Dezember: Gennadi Strekalow, russisch Ruumfohrer (* 1940)
* 29. Dezember: Julius Axelrod, US-amerikaansch Pharmakoloog, Neurochemiker un Nobelpriesdräger (* 1912)
* 30. Dezember: Artie Shaw, US-amerikaansch Jazz-Klarinettist, Arrangeur, Komponist, Bandleader un Schriever (* 1910)

## Nobelpriesen

* Nobelpries för Physik - David Jonathan Gross, Hugh David Politzer un Frank Anthony Wilczek.
* Nobelpries för Chemie - Aaron Ciechanover, Avram Hershko un Irwin Allan Rose.
* Nobelpries för Physiologie oder Medizin - Richard Axel un Linda Brown Buck.
* Nobelpries för Literatur - Elfriede Jelinek.
* Fredensnobelpries - Wangari Maathai.
* Nobelpries för Wertschapswetenschapen - Finn Erling Kydland un Edward Christian Prescott.